b'\n_START_ARTICLE_\nMusikantene kommer til byen\n_START_PARAGRAPH_\nMusikantene kommer til byen er et skuespill og en barnebok av den norske forfatteren Thorbj\xc3\xb8rn Egner. Skuespillet ble skrevet sommeren 1967, og hadde premiere p\xc3\xa5 Riksteatret 14. september 1967. Fortellingen hadde tidligere blitt sendt som h\xc3\xb8respill i Barnetimen. Bokversjonen ble utgitt i 1978, og en plateinnspilling med blant andre Egner selv og Per Asplin ble utgitt i 1993._NEWLINE_Syver og s\xc3\xb8stera Kari havner i un\xc3\xa5de hos bonden fordi de heller vil spille musikk enn \xc3\xa5 gj\xc3\xb8re g\xc3\xa5rdsarbeidet. De r\xc3\xb8mmer fra arbeidet, og sammen med landstrykeren Andersen og en desertert soldat danner de et orkester, og f\xc3\xa5r etter hvert stilling som byorkester i den byen de havner i._NEWLINE_Med sin autoritetsskepsis traff stykket \xc2\xabtids\xc3\xa5nden usedvanlig godt\xc2\xbb, med blomsterbarn og hippietid._NEWLINE_Stykket ble, i anledning Egners 100-\xc3\xa5rsdag, oppf\xc3\xb8rt p\xc3\xa5 Den Norske Opera h\xc3\xb8sten 2012.'